Le Mespris de la vie et consolation contre la mort/« Tu ne meurs point trop tost restant un jour au monde »
# Le Mespris de la vie et consolation contre la mort/« Tu ne meurs point trop tost restant un jour au monde »

Tu ne meurs point trop tost restant un jour au monde Un seul jour pour tout voir est suffisant, tousjours Le moindre jour de l'an egale à tous les jours, Et tousjours mesme nuit le lumiere seconde.

Ces astres, ce Soleil, ceste planete ronde Sont les mesmes flambeaus qui suivant les destours Du ciel tousjours rouant, commencerent leurs cours Au mesme instant que DIEU crea la terre & l'onde.

Nos ayeus les ont veu, encore les verront Leurs enfans successeurs, qui de mesme cherront Comme leur pere viel sous l'oublieuse lame.

Cest tousjours à refaire & à recommencer Au mani'ment mondain, le mieus est de penser Qui la plus courte vie est le salut de l'ame.

